CELEX: 62020TN0692
Language: mt
Date: 2020-11-18 00:00:00
Title: Kawża T-692/20: Rikors ippreżentat fit-18 ta’ Novembru 2020 – Iliad Italia vs Il-Kummissjoni

18.1.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 19/70
            
         
      Rikors ippreżentat fit-18 ta’ Novembru 2020 – Iliad Italia vs Il-Kummissjoni
      (Kawża T-692/20)
      (2021/C 19/76)
      Lingwa tal-kawża: l-Ingliż
      
         Partijiet
      
      
         Rikorrenti: Iliad Italia SpA (Milano, l-Italja) (rappreżentanti: D. Fosselard u D. Waelbroeck, avukati)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-Deċiżjoni tal-Kummissjoni C(2020) 1573 finali tas-6 ta’ Marzu 2020 li ma topponix it-tranżazzjoni nnotifikata fil-Każ M.9674-Vodafone Italia / TIM / INWIT JV kif emendata permezz tal-impenji u tiddikjaraha bħala inkompatibbli mas-suq intern u mal-funzjonament tal-Ftehim ŻEE;
               
            
                  —
               
               
                  tikkundanna lill-Kummissjoni għall-ispejjeż.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka erba’ motivi.
      
                  1.
               
               
                  L-ewwel motiv ibbażat fuq l-allegazzjoni li l-impenji ma jipprovdu l-ebda definizzjoni jew kwantifikazzjoni tal-livell minimu ta’ qawwa meħtieġ sabiex jiġi ssodisfatt l-obbligu li jiġi pprovdut Spazju Liberu suffiċjenti, li huwa pilastru ċentrali għall-effettività tal-impenji.
               
            
                  2.
               
               
                  It-tieni motiv ibbażat fuq l-allegazzjoni li l-impenji ma jispeċifikawx b’mod espliċitu u ċar id-dritt għal kompetitur ġdid li jikseb, mill-bidu nett tal-implimentazzjoni tal-impenji, servizzi ta’ hosting online li jkopru l-medda ta’ frekwenza ta’ 700 MHz, li hija essenzjali għall-operat effettiv ta’ operaturi ta’ network mobbli f’kompetizzjoni.
               
            
                  3.
               
               
                  It-tielet motiv ibbażat fuq l-allegazzjoni li l-impenji ma jipprojbixxux b’mod espliċitu u ċar lill-partijiet milli jagħżlu siti internet mhux adatti fit-twettiq tal-obbligu tagħhom li jipprovdu aċċess lil kompetituri ġodda, u li l-impenji ma joffru l-ebda protezzjoni kontra l-partijiet li jeżerċitaw preġudizzju fl-għażla tas-siti internet li lilhom għandu jingħata aċċess.
               
            
                  4.
               
               
                  Ir-raba’ motiv ibbażat fuq l-allegazzjoni li l-impenji jipprovdu proċedura insuffiċjenti u mhux ċara għal arranġament ta’ aċċess għal siti internet rilevanti, li jirriżulta f’sitwazzjoni fejn kompetituri ġodda ma jkunux jistgħu jagħmlu użu effettiv tas-siti internet offruti taħt l-impenji.